LidanRubinov/Halacha-QA huggingface dataset:
שאלה: ברכת יוצר האור ללא מניין: אני מניח תפילין ומתפלל בבית בזמן האחרון. רציתי לשאול אם מותר להגיד את הברכות שלפני קריאת שמע, כי הרי יש בברכות אלה קדושה וקדושה אסור להגיד בלי מניין?
תשובה: ב"ה לך. שמחתי לקבל את שאלתך היפה, שבה ניכר שאתה רוצה לשמור על המצוות, ולהקפיד על קיומן גם אם לא כל כך קל לך. ודאי שטוב יותר להתפלל בציבור בבית הכנסת, אבל גם אם לא קל, גם אם יש כל מיני דברים שמקשים על האדם, חשוב שהוא ימשיך להתפלל. צודק אתה בכך שאחד מההבדלים שבין תפילה לבד בבית, לבין תפילה בציבור בבית הכנסת זה שבבית לא אומרים דבר הנקרא "דברים שבקדושה" כמו קדיש וקדושה, ובבית הכנסת אומרים אותם, אך חשוב לדעת שזה לא כל התפילה, ואף שהתפילה בכללה היא קדושה מאוד, אפשר להתפלל אותה גם ביחיד בבית. גם ברכות קריאת שמע, אף שיש בהם נוסח דומה לקדושה בחלק מהן, הן לא נחשבות לדבר שבקדושה שחייבים מניין כדי לומר אותן, ולכן גם אם אדם מתפלל ביחיד, הוא צריך לומר אותן. חשוב מאוד שכשאתה מתפלל בבית תשקיע בתפילה, תתפלל אותה בנחת, כמה שאתה יכול, ותכוון כמה שאתה יכול, שכן בבית הצורך של הכוונה בתפילה גדול יותר מאשר כשאדם מתפלל בציבור, שכן בתפילה בציבור, הציבור עוזר לכך שהתפילה תעלה, ואילו האדם שמתפלל ביחיד צריך יותר להתאמץ שהתפילה שלו תעלה. אשמח להיות בקשר ולעזור לך עוד בכל מה שאוכל, ו רבה הרב יצחק גרינבלט zahig1 gmail.com
שאלה: אזמן בתלתא ללא זימון: האם מותר לומר לפני ברכת המזון בשבת את הקטע בארמית "אזמן בתלתא" גם אם אין זימון, וזה לא נחשב חלילה כלהגיד דבר שקר?
תשובה: לא ראוי לומר לשון שאיננה אמיתית.
שאלה: לקבל זריקה מאחות בבית חולים: הזדמן לי להגיע לבית חולים בנסיבות לא נעימות, הרופא הורה לאחות לתת לי זריקה בישבן כדי להקל על הכאבים. נשמעתי להוראותיו והאחות נתנה לי את הזריקה. האם היה עלי לנהוג אחרת?
תשובה: אם היה במקום אח עדיף שהוא יזריק. בהעדר אח, אין בררה אלא האחות תזריק.
שאלה: תפילות גילוי מצבה: מהם התפילות שאומרים ביום השלושים וגילוי המצבה?
תשובה: נוהגים לומר מזמורי תהילים: לג, טז, יז, עב, צא, קד, קל. אומרים פסוקים מתוך פרק קיט בתהילים לפי שם הנפטר, לדוגמא נפטר ששמו דן אומרים את שמונת הפסוקים שמתחילים באות ד ושמונת הפסוקים שמתחילים באות נ. מוסיפים כנ"ל מתוך פרק קיט אותיות נשמה (נ ש מ ה) אומרים קדיש יתום (קדיש יהא שלמא) ומסיימים באזכרה לאשכנזים והשכבה לספרדים. מצ"ב הנוסח: אזכרה: אל מלא רחמים שוכן במרומים, המצא מנוחה נכונה על כנפי השכינה במעלות קדושים וטהורים כזוהר הרקיע מזהירים את נשמת (פב"פ): (לזכר) שהלך לעולמו, בעבור שנדבו צדקה בעד הזכרת נשמתו, לכן בעל הרחמים יסתירהו בסתר כנפיו לעולמים, ויצרר בצרור החיים את נשמתו, ידוד הוא נחלתו, וינוח בשלום על משכבו, ונאמר אמן: (לנקבה) שהלכה לעולמה, בעבור שנדבו צדקה בעד הזכרת נשמתה, לכן בעל הרחמים יסתירה בסתר כנפיו לעולמים, ויצרור בצרור החיים את נשמתה, ידוד הוא נחלתה, ותנוח בשלום על משכבה, ונאמר אמן: השכבה: המרחם על כל בריותיו הוא יחוס ויחמול וירחם על נפש, רוח ונשמה של (פב"פ). רוח ה' תניחנו (לאשה - תניחנה) בגן עדן: מספיק לומר כנ"ל ובכ"ז רבים אומרים את הנוסח הארוך: השכבה לאיש: והחכמה מאין תמצא, ואי זה מקום בינה: אשרי אדם מצא חכמה, ואדם יפיק תבונה: מה רב טובך אשר צפנת ליראיך, פעלת לחוסים בך, נגד בני אדם: מה יקר חסדך אלהים, ובני אדם בצל כנפיך יחסיון: ירוין מדשן ביתך, ונחל עדניך תשקם: טוב שם משמן טוב, ויום המות מיום הולדו: סוף דבר הכל נשמע, את האלהים ירא ואת מצותיו שמור כי זה כל האדם: יעלזו חסידים בכבוד, ירננו על משכבותם: מנוחה נכונה. בישיבה עליונה. במעלת קדושים וטהורים. כזוהר הרקיע מאירים ומזהירים. וחלוץ עצמים. וכפרת אשמים. והרחקת פשע. והקרבת ישע. וחמלה וחנינה. מלפני שוכן מעונה. וחולקא טבא. לחיי העולם הבא. שם תהא מנת ומחיצת וישיבת נפש השם הטוב המרוחם (פלוני) רוח ה' תניחנו בגן עדן. דאתפטר מן עלמא הדין כרעות אלהא מאריה שמיא וארעא. מלך מלכי המלכים ברחמיו ירחם עליו. ויחוס ויחמול עליו. מלך מלכי המלכים ברחמיו יסתירהו בצל כנפיו ובסתר אהלו לחזות בנועם ה' ולבקר בהיכלו. ולקץ הימין יעמידהו. ומנחל עדניו ישקהו. ויצרור בצרור החיים נשמתו. וישים כבוד מנוחתו. ה' הוא נחלתו. וילוה אליו השלום ועל משכבו יהיה שלום. כדכתיב: יבוא שלום ינוחו על משכבותם. הלך נכחו. הוא וכל בני ישראל השוכבים עמו בכלל הרחמים והסליחות. וכן יהי רצון ונאמר אמן: השכבה לאשה: אשת חיל מי ימצא, ורחק מפנינים מכרה: שקר החן והבל היפי, אשה יראת ידוד היא תתהלל: תנו לה מפרי ידיה, ויהללוה בשערים מעשיה: רחמנא דרחמנותא די ליה היא ובמימריה אתבריאו עלמיא עלמא הדין ועלמא דאתי וגנז ביה צדקניות וחסדניות דעבדן רעותיה ובמימריה וביקריה ובתוקפיה יאמר למיעל קדמוהי דוכרן נפש האשה הכבודה והצנועה והנכבדת מרת (פלונית) רוח ה' תניחנה בגן עדן. דאתפטרת מן עלמא הדין כרעות אלהא מריה שמיא וארעא. המלך ברחמיו יחוס ויחמול עליה. וילוה אליה השלום ועל משכבה יהיה שלום. כדכתיב: יבוא שלום ינוחו על משכבותם. הלך נכחו. היא וכל בנות ישראל השוכבות עמה בכלל הרחמים והסליחות. וכן יהי רצון ונאמר אמן: כל הנוסח הנ"ל מופיע בסידורים. טוב מאוד להוסיף לימוד לעילוי נשמה ולומר אחר הלימוד את התפילה המופיעה בסידורים. בשורות טובות
שאלה: קניית ספרי קודש לתלמידי חכמים: התחלתי ב"ה, לא מזמן, לקנות ספרי קודש עבור תלמיד חכם שתורתו אומנותו, בחור נשוי ששוקד על לימודיו, בכדי להיות גם-כן שותף בלימוד מאחר ולא יוצא לי ממש ללמוד תורה בזמן האחרון. רציתי לדעת אם זה דבר נכון לעשות והאם ניתן להתייחס לזה כאל מעשר כספים? כמו כן, ה- "יוזמת ספרי קודש", כפי שאני מכנה את זה, זה לא רק בגלל הרצון להיות שותף בלימוד התורה אלא הרצון לתת בדרך אחרת, בדרך של עשייה- ללכת, לקנות ולהביא ולא רק לתרום לקופת צדקה מבלי להרגיש את חווית העשיה.
תשובה: ניתן לתת את הספרים בתור מעשר כספים.
שאלה: הברגת מחט למזרק אינסולין בשבת: נגמר לי האינסולין במזרק בשבת. האם מותר להבריג מחט חדשה למזרק חדש או שמא זה בונה? יש לציין שהמזרק הוא חד פעמי, ולאחר שהאינסולין נגמר (כשבועיים) - הוא נזרק לפח.
תשובה: אם אני מבין נכון, הזרקת אינסולין היא פיקוח נפש. א"כ מה השאלה?
שאלה: בדיקת צמחי תבלין מחרקים: אנו רוצים לגדל בגינתנו צמחי תבלין (כגון: עשב לימון) לשימוש פרטי. מה נדרש מאתנו מבחינת בדיקה וניקוי מחרקים? לפי הידוע לנו, כל ירקות העלים שאינם גדלים ב"גידול מיוחד ללא חרקים" טעונים בדיקה וניקוי. אך קבלנו הביתה עיתון של המורים הדתייים "אתרוג", ובו הומלץ על גידול צמחי תבלין ושימושיהם השונים במטבח, וכל זאת ללא הוספת שום מילה על הצורך לנקותם ולבדקם לפני השימוש. לכן, חשבנו שאולי יש להם דין שונה.
תשובה: וברכת ד' אין להם דין שונה, אלא צריך לשטוף ולנקות עלה עלה בשפשוף קל, להתבונן בעלים מול השמש שאין עליהם חרקים שנדבקו וכן אין בתוכם חרקים. כל דבר מחשיד כדי לזרוק. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות כלים מחילוני: 1. קיבלתי משכנה שלא שומרת כשרות כלל כוסות פלסטיק צבעוניים לילדים (ללא קש). אך היא לעולם לא שמה משהו בשרי בתוך הכוס. האם אפשר להשתמש בכוסות? 2. האם יש חשש לקנות ספר תורה לילדים מהעניין שיש לבדוקו כמו שבודקים מזוזות כל כמה שנים?
תשובה: וברכת ד' 1. אם תשתמש רק בקר אין בעיה, אם זה עומד לשתיה חמה כדאי להגעיל בסיר רותח. 2. אין בעיה מכיוון שזה לא ספר שיוצאים בו ידי חובה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: השאלה מחבר ששאל בגד: חבר שאל מחבר אחר בגד ולאחר זמן מה הוא הביא לי את אותו בגד, האם מותר להשתמש בו? בעל הבגד לא דרש את הבגד.
תשובה: נפסק בשו"ע (חושן משפט סימן שמב) "אין השואל רשאי להשאיל". לכן על השואל השני להחזיר את החפץ לשואל הראשון ולא להשתמש בו. אמנם אם השואל השני הוא אדם שהבעלים רגילים להפקיד אצלו חפץ בערך בגד זה, יש אומרים שמותר לשואל הראשון להשאיל חפץ זה לאותו אדם לכתחילה. הרב מיכאל יומטוביאן
שאלה: הטעם שלא להוציא ציציות בחוץ: הבנתי הבנתי שהספרדים אינם מוצאים ציציות בחוץ בשל פסיקתו של האר"י, אפשר לדעת מהו טעמו של האר"י בפסק זה? ויו"ט
תשובה: לדעת האר"י הטלית הקטן רומז לאור הפנימי המסתתר בתוך האדם ועל כן אין לגלותו.
שאלה: פדיון הבן לעז: האם צריך לעשות פדיון הבן לעזה שהמליטה בן? אנו יודעים שצריך לעשות פדיון לחמור אבל האם צריך לעשות גם לעז?
תשובה: הבעיה חמורה הרבה יותר. אם זה בכור הוא קדוש ואסור להשתמש בו לשום מטרה שהיא. תברר אם אמו נמכרה לגוי.
שאלה: ברירת שעועית חומה: איך בוררים שעועית חומה?
תשובה: וברכת ד' א. יש לקנות רק ממקומות שהתחלופה גדולה. לבדוק בזמן הקנייה שאין קורים בשקית וכמו כן להסתכל שאין חורים. ב. מעבירים את כל השעועית על שלחן ומסתכלים שאין חורים או נקבים בשעועית. ג. משרים את השעועית במים כשלש שעות מורידים את הקליפה החיצונית ורואים שאין חורים או נקבים. בקילוף מספיק לבדוק 10. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שינוי הבצק לאחר הפרשה: הבנתי שיש בעיה להפריש חלה משני בצקים שונים יחד. האם אפשר להכין בצק שמרים בסיסי אחד, להפריש ממנו חלה, ואח"כ לקחת חלק מהבצק ולהוסיף לו מים שמן ביצה או טעם אחר סוכר תיבול, כדי שיתאים למאפה קצת אחר? לכם.
תשובה: כן.
שאלה: תאריך חתונה: כבוד הרב אנחנו רוצים להתחתן אחרי יז בתמוז אנו ספרדים, רציתי לדעת אם אפשר להתחתן בתאריך זה בגלל שזאת תקופת בין המצרים.אבל לפי מה שאני יודע התקופה של בין המצרים אצל הספרדים מתחילה ב-א באב עד אחרי ט באב לפי התאריכים זה יוצא 20-29 7. אודה לך על תשובתך.
תשובה: בין המצרים מתחילים בי"ז בתמוז. יש מן הספרדים שבכל זאת מתירים להתחתן עד ר"ח אב אך יש שאוסרים. תבררו אצל רבני עירכם מה המנהג. כמו"כ תפנו לרבנות בעירכם בה תירשמו ותבררו מה המדניות שלה. אגב מדוע לחכות כל כך הרבה זמן אפשר להתחתן הרבה לפני כן? שיהיה בשעה טובה ובהקדם.
שאלה: לא ילבש בריקוד: האם מותר לגבר לעשות את צעדי האישה בריקוד וההפך? (בריקודים סלוניים יש תנועות וצעדים לגבר ותנועות וצעדים לאישה). האם הדין שונה כאשר שני גברים או שתי נשים רוקדות יחד?
תשובה: : איסור לא ילבש הוא רק כשאדם עושה דבר בדרך של יפוי או מלבוש. אולם עשיית פעולה אין בה איסור לא ילבש.
שאלה: אומנות ופיסול על פי היהדות: רציתי לדעת מה התורה אומרת על אומנות ציור ופיסול, האם זה ר לעסוק בהם?
תשובה: בצלאל היה אומן במלאכת המשכן וגם בנין בית המקדש נעשה על ידי אומנים גדולים. ואנו צריכים להתכונן לבנין בית המקדש. וגם לפאר את מקדשי מעט שלנו ולכן יש צורך באומנים לכתחילה. אך כמובן יש להמנע מלעשות צורות שההלכה אוסרת.
שאלה: גר שהתגייר בילדותו: אם ילד בגיל שלוש מתגייר, אז בגיל 13 אם הרבנים צרכים לשאול אותו שאלות?
תשובה: צריך לשאול אותו אם הוא רוצה להמשיך בדרך שהוא נהג עד עכשיו או שהוא רוצה לחזור להיות כמי שלא שומר תורה ומצוות. לתת לו את האופציה. גר שבית דין גייר אותו צריך בגיל מצוות ליידע אותו. לא לשאול אותו שאלות אם יודע או לא, זו בעיה אחרת. מן הסתם חינכו אותו בדרך תורה ומצוות, שבת, תפילה וכד', ולשאול אותו אם הוא רוצה להמשיך בדרך תורה ומצוות. את זה צריך לשאול אותו.
שאלה: נשיקת ילדים בבית הכנסת: אני מלמד הלכה בכיתות ז ולמדנו את דברי החיי אדם, שאין לנשק בניו הקטנים בבית הכנסת. האם יש אפשרות להקל במקרים מסוימים, שכן הארת פנים וחיבה מקרבת את הילדים לתורה ולמצוות? האם יש חילוק בגיל הילדים הקטנים והקטנים יותר? מאד לכבוד הרב.
תשובה: לך, ההלכה שאין לנשק בניו הקטנים בבית הכנסת כי בבית הכנסת האהבה מרוכזת ומכוונת לרבש"ע בלבד. אמנם אם הבן התפלל יפה ורוצים להביע לו את זה כדי לעודדו יש מקום לתת לו חיבוק כי זה חלק מהחינוך. נראה שעיקר ההלכה נאמרה על ילדים קטנים ביותר שרגילים לנשקם ללא קשר עם החינוך לתורה ומצוות.
שאלה: החזרת מסננים לחברה לסינון מים: רכשנו מערכת לסינון מים. בהתחלה התחייבנו לשש שנים וקיבלנו שש מערכות סינון, שמתאימות לשש שנים. בזמן ההתחייבות הראשונית סוכם שנוכל לחזור בנו ולהתחייב רק לשלוש שנים ואכן אחרי כמה ימים החלטנו להתחייב רק לשלוש שנים. התקשרנו לחברה וביקשנו שיבואו לקחת את שלוש מערכות הסינון המיותרות. הם לא הגיעו. לאחר מכן ראינו שעל המסננים עצמם כתוב שהם מתאימים רק לחצי שנה ולא שנה שלמה, כפי שאמרו לנו. שאלנו את החברה בנושא זה והם אמרו שהחברה שמייצרת את המסננים כותבת שהם מתאימים לחצי שנה, כי יש להם אינטרס שיקנו יותר סננים, ובפועל המסננים מחזיקים מעמד שנה שלמה. התשובה הזו לא כ"כ נראית לי ויותר נראה לי שהחברה שהתחייבתי לה רוצה להרוויח יותר ולתת פחות ולכן אומרת שהמסננים יכולים למשוך שנה שלמה (ואולי מבחינתם המסננים מחזיקים מעמד שנה שלמה אבל מאוד מאוד ייתכן שרמת הסינון מאוד יורדת בחצי השנה השניה). כרגע עברו כמה חודשים מאז שהתקשרתי אליהם שיבואו לקחת את המסננים והם לא הגיעו. נראה לי שהם שכחו מהעניין. האם מותר לי להשאיר את ששת המסננים, שמבחינתי נראה מאוד שהם מתאימים לשלוש שנים (שני מסננים בשנה, ולא כפי שהחברה אמרה, מסנן אחד בשנה), ובכך אקבל מסננים לשלוש שנים ע"פ הנראה לי, וכפי ששילמתי - לשלוש שנים?
תשובה: מכיוון שהחברה שמייצרת את המסננים מציינת שתוקפם הוא למשך חצי שנה (כנראה רמת הסינון משתנה מאדם לאדם, כמות משתמשים וכדו' והממוצע הוא כחצי שנה) כך גם הם צריכים להימכר כמסננים לשימוש של חצי שנה. לכן, אתם יכולים להשתמש בכל המסננים. אתם קניתם מסננים לשלוש שנים ושישה מסננים מיועדים לשלוש שנים. נימוקים: לכאורה היה אפשר לדון מקרה זה מדין עביד אינש דינא לנפשיה (ב"ק כ"ז: שו"ע חו"מ ד') מאחר שהם התחייבו לשלוש שנות סינון והביאו מסננים רק לשנה וחצי, מותר לך לעשות דין לעצמך ולתפוס את שאר המסננים. ברם, אם נאמר כך היה אסור לך לתפוס ולהשתמש אלא לתפוס ולרדת עימהם לדין כמו שפסק הרמ"א (שם) " וי"א דלא אמרינן עביר אינש דינא לנפשיה רק בחפץ המבורר לו שהוא שלו כגון שגזלו או רוצה לגוזלו או רוצה להזיקו יכול להציל שלו אבל אם כבר נתחייב לו מכוח גזלה או ממקום אחר לא". אם כן, גם כאן אין החפץ שלך מקדמא דנא אלא שאתה רוצה לתופסו מכוח חוב שאתה טוען שחייבים לך ולפי האמור אסור לתפוס כדי להשתמש. אך באמת המקרה דנן אינו שייך לדין עביד איניש, אלא אתה קנית מסננים לשלוש שנים והם הביאו לשלוש שנים ולכן הם שלך, אומנם שהם יכולים לטעון שישה מסננים מספיקים לשש שנים, ויכול להיות שהם היו תובעים אותך להשיב שלושה מסננים, בכל אופן המסננים שלך והם היו צריכים להוכיח כדבריהם, משום שאתה המוחזק והמוציא מחברו עליו הראיה. הרב אברהם זרביב
שאלה: הדלקת האור מזגן בשבת ע"י תינוק: לרב לדעת הוריה של אשתי מותר בשבת לומר לתינוק להדליק או לכבות את האור בשבת, אור במקרר, הדלקה וכיבוי מזגן וכו, וכך אשתי עושה. אני מגיע מבית שבו למדנו שדבר זה אסור. ככל שידוע לי הדבר מותר רק לחולה שיש בו סכנה או לצורך גדול. אשמח אם הרב יעלה את הנקודות שיש להתייחס אליהן במקרים הללו. עד איזה גיל תינוק נחשב לתינוק, מי נחשב לחולה, מה נחשב צורך גדול, האם משנה אם ההורה אומר לילד או מישהו זר, האם אפשר להשתמש בילד שמבין מה המתג עושה או עדיף תינוק שסתם "מרביץ" למתג וכו. אשמח אם הרב יוכל להביא דוגמא מהחיים מתי מותר ומתי אסור. (האם יש הבדל בין אשכנזים, ספרדים ותימנים?) מראש,
תשובה: ילד קטן אינו גוי של שבת. שלושה דינים עומדים ביסוד הדברים: א. האיסור לתת לתינוק (אפילו בן יומו) איסור בידים. לדוגמא אסור להאכיל תינוק מאכל אסור, אסור להכניס תינוק כהן לבית קברות וכד' ודין זה שייך בכל התורה ולכל אדם ולאו דווקא להוריו. ב. חובה על האב (וי"א אף האם) למנוע מבניו לעבור איסורים. ג. דין מיוחד בשבת שמוטל על ההורים לדאוג שבניהם לא יחללו שבת עבורם: "לא תעשה כל מלאכה אתה ובנך ובתך". לכן ברור שאין לצוות על קטן לעשות מלאכה בשבת והעושה כן עלול לעבור על כמה איסורי תורה. אולם בשעת הדחק הותר בתנאים מסויימים לגרום לקטן לעשות מלאכות בשבת. דין זה תלוי במלאכה, בצורך ובגיל הקטן ונפרט מעט: א. לצורך הקטן מותר בשעת הדחק לומר לו שיעבור על איסור דרבנן.  ועל כן צריך להיות בקי מה אסור מהתורה ומה רק מדרבנן. לדוגמא: קטן שהאור בחדרו דלוק והוא מתקשה להרדם אפשר לומר לו שיכבה את האור. ב. כשיש צורך גדול וחד פעמי מותר לומר לקטן לעבור על איסור דרבנן אף שלא לצורך עצמו. ג. בתינוק קטן מאוד שאינו מבין משמעות מעשיו אפשר במקום הצורך לגרום לו לעשות מלאכה כשהוא אינו מבין כלל שעשה אותה. כגון להעמיד תינוק קטן (להערכתי עד שנה וחצי בערך) ליד מתג כדי שיישחק בו וידליק את האור. מכיון שאין כאן 'מלאכה' שנעשית על ידי הקטן מותר לעשות כך בשעת הדחק. כללית מומלץ כמה שפחות להשתמש בהיתרים אלו, ואם משתמשים יש להעדיף ילדים קטנים וכשאפשר עדיף שלא ההורים יבקשו מהקטן אלא אחרים (כדי למעט באיסורים ב, ג הנ"ל) כדאי לדעת שחשיבות שמירת השבת שתחקק בליבות בני הבית שיראו שהוריהם לא ששים להיכנס לדחקים מעין אלו שווה הרבה יותר מנוחות כזו או אחרת בשבת אחת.
שאלה: פדיון בכור של עז: מה עלינו לעשות? האם למכור לגוי ולקנות שוב? כי זה הבן הבכור שלה. השאלה נשאלה בהמשך לשאלה "פדיון הבן לעז"
תשובה: הבעיה חמורה. אין עתה תקנה לבכור אלא למסור אותו לפינת ליטוף במשק דתי בלבד, שיהיה מוכן לקלוט אותו ולשמור על קדושתו. אגב, מה מספרו?
שאלה: האם חייבים לאכול בצל חתוך: האם אפשר לחתוך את הבצל ואח"כ לשטוף הכל במסננת? (כדי לחתוך בצל באמצעי עזר צריך להשאיר אותו שלם לפני החיתוך) ומה דין בצל שבושל שלם? כמו במדורה,למשל? תבורכו. השאלה נשאלה בהמשך לשאלה "בדיקת בצל"
תשובה: וברכת ד' נראה שאפשר ובלבד שיגיעו המים לכל מקום בבצל. לגבי בצל במדורה לא נבדק הנושא ואין לי תוצאות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ברכת הגומל עבור הבת: מכרה שלי (חילונית) מעונינת לברך ברכת הגומל עבור בתה כשהאב אינו מעונין. האם אני יכול לברך עבורה? האם יכולה לברך בעצמה לא בשבת (חילול שבת)?
תשובה: ברכת הגומל יכול לברך רק מי שהתחייב אם בתה ניצלה מסכנה והתחייבה רק היא יכולה לברך. אם מדובר על ברכה בגלל לידה, הרי שהאישה יכולה לברך. בכל מקרה, ניתן לתת צדקה לזכות המקרה, ואת זה היא יכולה לעשות גם על ידי שליח.
שאלה: מלה שכתובה פעם אחת בתורה: פעם שמעתי ויש סיבה לשאלתי - האם יש מילה או משפט שכתובים פעם אחת בתורה?
תשובה: ישנם כמה וכמה מילים כאלו: יגר שהדותא - בראשית לא, מז. סותה - בראשית מט, יא. בלהטיהם - שמות ז, יא (ועייני גם ברש"י על פסוק כב). קשאים ואבטחים - במדבר יא,ה אזנך -דברים כג, יד. וישנם עוד מילים אולם את אלה חיפשתי. בברכת התורה, WWW.Yeshiva.org.il
שאלה: לגלגל על הלקוח את עמלות כרטיס האשראי: האם בתור עסק מותר בתוספת למחיר המוצר הרגיל להוסיף לחיוב של הלקוח המשלם בכרטיס אשראי את העמלה שחברת האשראי בד"כ גובה ממני על השירות שאני נותן ללקוח (אפשרות לשלם באשראי), כאשר לקוחות המשלמים בצ ק או מזומן משלמים ללא העמלה הזו? בד"כ זה תוספת של כ-2 למחיר המוצר. יוצא שרק אלה המשלמים באשראי ישלמו תוספת של 2 בגלל עמלות שחברות האשראי לוקחות ממני על השירות הנ"ל.
תשובה: זה לא רבית. אם זה מקובל שככה משלמים, בעל המכולת משלם עבור השרות הזה והוא מגלגל על הקונה, זה כמו מע"מ הוא מגלגל על הקונה ומותר לעשות זאת. אם זה ראוי זה שאלה אחרת.
שאלה: להגיד קדיש על דודה: אבא שלי אומר קדיש על דודה שלו מכיוון שאין לה בנים ואבא שלו נפטר. האם נכון הדבר לעשות כן? והאם יש בעיה בין אשכנזים לע"מ?
תשובה: עיקר הקידש הוא של בן על אביו. אם הוא מכוון גם על הדודה אין בכך בעיה.
שאלה: פיצוי שקיבלנו עבור תנור שנשרף: לפני כשנתיים נשרף תנור האמבטיה בשירותים - ב"ה הבן קלט את זה ולא נגרם שום נזק חוץ מקצת צביעה. בזמנו חשבנו שמדובר בקצר ולאחר מו"מ עם החברה הוחלט לזכות אותנו בתנור אמבטיה חדש וכפיצוי בעוד שני מכשירים. בני התקשר אלי אתמול ושאל אם אני זוכר את המקרה - אמרתי לו שכן, ואז באומץ סיפר שזה בעצם היה באשמתו (עלי לציין שהוא בחור מאוד מיוחד, מחונך ובלי בעיות בכלל - פשוט מקור נחת, הוא התחיל לפני כחצי שנה ללמוד בישיבת הסדר וב"ה מאוד מאוד אוהב את הלימוד ובמיוחד את לימוד הגמרא-ואני מאמין שהאווירה בישיבה עזרה לו להתגבר ולספר), ושאל מה עלינו לעשות. דבר ראשון שיבחתי אותו על זה שהיה מסוגל להגיד לי את זה, ושאל מה לעשות עכשיו. עניתי לו שאולי נברר את העלות של שלושת המכשירים וניתן צדקה בהתאם. שאלתי לרב היא מה הדבר הנכון לעשות עכשיו?
תשובה: אם אתם אנשים ישרים, אתם צריכים לכתוב מכתב לחברה שהגשנו לכם כך וכך וחשבנו שקרה תקלה ולאחר מכן יתברר שאחד מהילדים גרם לנזק ואנחנו מוכנים להחזיר לכם את המכשירים האלה.
שאלה: ציציות על בגד רגיל: יש לי חולצה שעכשיו שמתי לב שיש לה חתכים בצד שמאל וימין, כך שיש לה בעצם 4 כנפות. האם לתפור לה ציציות? קראתי איפשהו שצריך לחבר את הפינות כך שלא יהיה 4 כנפות ואז הבעיה נפתרת, אבל האם זאת לא לא התחמקות ממצווה?
תשובה: רק אם הרוב פתוח היא חייבת בציצית.
שאלה: החזרת כסף לחברת ביטוח: בני היה מדריך בתנועת נוער ובסוף מסע אבדו לו התפילין (כנראה בגלל הלחץ והדאגה לכל החניכים שלו). דיברנו עם תנועת הנוער והם אמרו שחברת הביטוח לא מכסה מקרים כאלה - אבל הם מוכנים לבדוק. מילאנו את הפרטים ושלחנו להם ובסוף התהליך חברת הביטוח הסכימה להשתתף בחלק מהעלות ושילמה לתנועת הנוער, ואנחנו קיבלנו צ ק מתנועת הנוער. בחסדי הקב"ה לאחר כשנה בני קיבל טלפון שחייל מצא את התפילין שלו באוטובוס, ולאחר כמה ימים קיבלנו אותם בחזרה. הם נבדקו והוא חזר להניח באושר רב את התפילין המקוריות שלו מהבר-מצווה. כמובן שרכשנו לו תפילין חדשות לאחר המסע. שאלתי לרב היא: מה עלי לעשות, אם בכלל, מול תנועת הנוער חברת הביטוח? וישר כח על כל עבודתך הברוכה.
תשובה: אני חושב שכן. הם נתנו את הכסף משום שהתפילין נאבדו ונמצא שזה בטעות ועל דעת כן הם לא נתנו. ולכן אם אתם אנשים ישרים אתם צריכים להחזיר את השווי של התפילין לתנועת הנוער.
שאלה: מה אני חייבת לשרקנים שלי: קניתי לילדים שלי שרקנית בהריון כחיית מחמד. כמה ימים אחר כך היא המליטה 4 גורים כך שעכשיו יש לנו 5 שרקנים. ניסיתי למסור חלק לאנשים אחרים או לחנויות אבל אף אחד לא מעוניין. הטיפול בהם הפך נטל וגם יקר- הם אוכלים המון. האם מותר לי לשחרר אותם בחצר או בטבע? הם לא ישרדו הרבה, כי הם נטרפים ע"י חתולים, ולא מותאמים למזג אוויר הישראלי, או שאני מחוייבת עכשיו לפרנסם עד שימותו (יכול להיות גם 10 שנים)
תשובה: אין לך חובה לגדלם. תנסי בגן ילדים או בבי"ס שיש בו פינת חי. אפשר לשחרר לטבע אך לא במקום שהסבל גדול מדי. גם אם ייטרפו ע"י בע"ח אחר, גם הוא מסכן וזקוק לאוכל.
שאלה: מצאו חרקים בזמן בישול לילדי מעון : במהלך בישול של פתיתים, בזמן שהוספנו מים לפתיתים על הגז, עלו וצפו חרקים. השעור של הפתיתים בערך 2.5 ק"ג. כיצד עלינו לפעול במצב כזה?
תשובה: וברכת ד' אם נמצאו ג' חרקים יש לזרוק הכל מכיוון שאי אפשר לומר שהם רק חיצוניים, יתכן שיש גם בתוך הפתיתים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נטילת ידיים לפני קידוש: מה הטעם למנהג ליטול ידים לפני הקידוש?
תשובה: הרמ"א פוסק לעשות כן בסי' רע"א וכן נוהגים רוב יוצאי אשכנז  גרמניה, טעמו הוא משום שאדם של"ע אין לו יין  מציאות שב"ה בימינו כמעט ואינה קיימת, בזכות השפע העצום שזכינו לו ברוב חסדיו של הקב"ה, מקדש על הפת - החלות. במקרה כזה הוא חייב ליטול ידיים לפני הקידוש, לכן נהגו שלא לחלק אלא תמיד נוטלים ידים לפני הקידוש, גם כשמקדש על היין.
שאלה: תיקיית פלסטיק למכשיר סלולרי: קבלתי עם מכשיר סלולרי חילופי בסניף החברה מין תיקיית פלסטיק, וכשבא שליח של החברה לקחת ממני את המכשיר הוא אמר שאין לו מה לעשות בזה והשאיר אצלי את התיקיה. אינני יודעת מה לעשות בתיקיה. מחד, היא שימושית לי, ומאידך אינני יודעת אם לשליח מותר "לתת" לי אותה. אני מעריכה שלקנות אותה בחנות עולה בערך 2.5 ש"ח ושלחברה הסלולרית בסיטונאות היא עלתה גם פחות. האם מותר להשתמש? אם לא מה לעשות?
תשובה: מבחינת הישרות צריך לידע את החברה. אם הם רוצים שיבואו לקחת או שישלחו אליהם והם יחזירו את דמי המשלוח. אתה צריך לידע את החברה כדי לצאת ידי חובה כלפי שמיה, ואם הם יגידו שלא צריך להחזיר אז הם מוחלים.
שאלה: מה לעשות עם הברית החדשה: קיבלנו לביתנו ספר של הברית החדשה בדואר, ורשום בו שמו המפורש של ה. מה עושים איתו?
תשובה: אין בכך שום קדושה.
שאלה: ברכת "הנותן ריח טוב בפירות" לאשכנזים : שמעתי שלאשכנזים יש בעיה לברך "הנותן ריח טוב בפירות" ועדיף לא לברך. הייתי רוצה להבין מה הבעיה, ומה לעשות כשלפירות יש ריח חזק שמריחים מרחוק?
תשובה: זה לא מקובל לברך אבל מי שמברך שיברך.
שאלה: הלל בראש חודש בתוך השבעה: אלו הלכות מיוחדות יש ביחס לראש חודש בשבעה, האם אומרים הלל? האם האבל אומר? האם יש דברים נוספים בראש חודש?
תשובה: המנהג הרווח שהאבל יוצא מהחדר ושאר המתפללים אומרים את ההלל. יש הנוהגים שהאבל נשאר במקומו וכל הציבור לא אומר את ההלל. חודש טוב ובשורות טובות.  עי' פת"ש יו"ד שעו ב  מ"ב קלא כ ועוד
שאלה: לשחק בקלפי מלחמה: האם מותר לשחק מלחמה או סתם משחק בקלפי מלחמה רגילים (לא פוקר או על כסף)? (גם ביום חול)
תשובה: דינם ככל משחק אחר, שאין בכך איסור אמנם ודאי ראוי לכל אחד לנצל את זמנו ללימוד תורה או עכ"פ בדברים המועילים ליישוב העולם, ובפרט יש להיזהר ממשחקים שרגילים לשקוע בהם זמן רב וכך להרבות בבטלנות. במקום שרגילים לשחק בכסף כדי להימנע לגמרי כדי לא להתרגל לכך ובסוף להיגרר למשחקים בכסף שהם אסורים ממש הן מצד גזל הן מצד קלקולים רבים הנובעים מכך. הרחבה: במסכת סנהדרין פרק ג משנה ג נאמר שהמשחקים בקוביא פסולים לעדות, ונאמרו בגמרא (דף כד ע"ב) שני טעמים, או משום אסמכתא ובכך יש בעיה של גזל או משום שאינם עוסקים ביישובו של עולם. וכתב על כך הרמב"ם שם בפירוש המשניות: "נאסר זה מפני שהוא מתעסק בעסק שאין בו תועלת לישוב העולם, ויסוד הוא בתורתינו שאין ראוי לאדם להעסיק את עצמו בעולם הזה אלא באחד משני דברים או בחכמה להשלים בה את עצמו, או בעסק שיועיל לו בקיום העולם כגון אומנות או מסחר, וראוי למעט בזה ולהרבות בראשון כמו שאמרו הוי מעט עסק ועסוק בתורה". יש להעיר, לא מדובר כאן על משחק מועט אלא על אנשים שהיו מבלים בכך שעות מרובות. לפני כ150 שנה היו כמה רבנים חשובים שיצאו נחרצות נגד המשחק בקלפים, ובפרט שהיו נוהגים לשחק דוקא בימי החנוכה (ראה קדושת לוי דרשות לחנוכה, שולחן שלמה על הלכות חנוכה וביאור הלכה בתחילת סי' תרע), ובספר שולחן שלמה (אב"ד מיר) אף כתב שהוריו הצדיקים לא היו מכניסים כלל לביתם משחק זה, ואף היום יש בתים שבעקבות זאת הסתייגו מאוד ממשחק זה ולא הכניסוהו לביתם. אמנם אז המציאות היתה שהיו משחקים על כסף ועוד שהתבטלו בכך שעות רבות ובנוסף היו יושבים בצורה מעורבת גברים ונשים ובקלות ראש ואף היו נגררים לניבולי פה, ולפיכך יצאו נגד בתקיפות מרובה.